כוס אחת של מים
היתה לי כוס אחת,; כוס אחת של מים.; היה זה במצור; בעיר ירושלים.; לגמתי מן הכוס; טיפה אחת או שתים.; רק ככה, להרטיב; קצת את השפתיים ; הרטבתי את שפתי!; נטלתי את המים,; ובזהירות רבה; צחצחתי ת'שיניים.; היתה לי כוס אחת,; כוס אחת של מים.; היה זה במצור; בעיר ירושלים.; צחצחתי את שיני; ובשארית המים,; כיבסתי, במחילה,; זוג של מכנסים.; כיבסתי מכנסיי,; השחירו קצת המים.; אז באותה הכוס; כיבסתי זוג גרביים.; היתה לי כוס אחת,; כוס אחת של מים.; היה זה במצור; בעיר ירושלים.; כיבסתי את גרבי; ואז בכוס המים; שטפתי ת'ריצפה; שלא רוחצה חודשיים.; את הסמרטוט הלח; סחטתי בידים,; השקיתי בעציץ; שושן אפילו שניים.; סחטתי עוד יותר,; ובעזרת שמים ‟; בבית השימוש; הורדו, סוף סוף, קצת מים.; חזרתי אל הכוס.; נותרה טיפה של מים.; אז בטיפה הזאת; רחצי ת'ידיים.; היתה לי כוס אחת,; כוס אחת של מים.; נס חנוכה; שוב לא קרה; בעיר ירושלים.; 